ગુજરાતના રમત ગમત, યુવક સેવા અને સાંસ્કૃતિક પ્રવૃત્તિઓ વિભાગના રાજ્યકક્ષાના મંત્રી ઇશ્વરસિંહ પટેલે કેવડીયા કોલોનીમાં નર્મદા મૈયાના સાનિધ્યમાં શ્રમદાન શિબિરમાં ભાગ લઇ રહેલાં ગુજરાતભરનાં અંદાજે ૧૫૦ જેટલા શિબિરાર્થી ભાઇ-બહેનોને દેશના વડાપ્રધાનશ્રી નરેન્દ્રભાઇ મોદીના સ્વચ્છ ભારત-સ્વસ્થ ભારતના મિશનને સફળ બનાવવામાં શ્રમદાન થકી યોગદાન આપવા બદલ અભિનંદન પાઠવ્યાં હતાં અને વાસ્તવિક જીવનમાં પણ શ્રમકાર્ય અને સ્વચ્છતાના ગુણોની ખીલવણી સાથે સ્વચ્છ ભારત – સ્વસ્થ ભારત – સશક્ત ભારતની કલ્પના સાકાર કરવાની દિશામાં સૌ કોઇને કટિબધ્ધ થવા ખાસ અનુરોધ કર્યો હતો.